[{"text_idx": "#000003", "text": "Mae erengraiffau diweddar yn cynnwys gweithredu strategaeth ymgysylltu cymunedol yn hyrwyddo newidiadau i wasanaethau gwastraff ag yn cynyddu ailgylchu mewn ardaloedd ymgysylltu isel; goruchwilio gweinyddiaeth prosiect datblygu cymunedol uchelgeisiol; rheoli prosiect gwirfyddoli yn darparu profiad a chyfleoedd i 16-24 oed yn y celfyddydau."}, {"text_idx": "#000006", "text": "Mae Stella wedi bod yn Rheolwr Cyllid Allanol i Port ers 2013. Mae\u2019n gweithio gyda chydweithwyr er mwyn sicrhau arian grant sy\u2019n cyd-fynd a\u0302 nodau ac amcanion corfforaethol. Ar o\u0302l ennill y grantiau, mae\u2019n cynorthwyo gyda gwaith rheoli prosiectau drwy helpu i wneud yn siw\u0302r eu bod yn cydymffurfio ag amodau\u2019r grant. Mae Stella yn gynrychiolydd amgylcheddol yn Port hefyd ac mae\u2019n awyddus i godi ymwybyddiaeth o\u2019r ffyrdd y gallwn chwarae ein rhan er lles yr amgylchedd."}, {"text_idx": "#000007", "text": "Y tu allan i fyd gwaith, mae Stella yn rhannu ei hamser rhwng ei ro\u0302l fel Cynghorydd Tref yn yr Hwlffordd lle mae\u2019n byw, a\u2019i diddordebau eraill. Mae\u2019r rhain yn cynnwys yr ochr ysbrydol o fywyd, garddio, yn enwedig tyfu o hadau a thyfu llysiau organig yn ei rhandir. Mae\u2019n hoff iawn o fwyd a gwin da ac yn mwynhau rhoi cynnig ar ryseitiau newydd o\u2019r llu o lyfrau coginio y mae wedi\u2019u prynu dros y blynyddoedd."}, {"text_idx": "#000011", "text": "Dechreuodd Jonathan ei yrfa gyda gradd mewn Daeareg o Brifysgol Durham, gan weithio i ymgynghoriaeth amgylcheddol ar waith mawr o adfer safleoedd diwydiannol. Sbardunwyd ei ddiddordeb mewn porthladdoedd a'r sector morol gan brosiect i ddatblygu cyfleuster ailgylchu llongau ar raddfa fawr a chanolfan gwasanaeth llwyfan olew ar Aber Afon Tees. Ymunodd ag Able UK, sef cwmni datblygu porthladdoedd, fel arbenigwr amgylcheddol mewnol a gweithiodd ar amrywiaeth o brosiectau datblygu porthladdoedd a phrosiectau sy'n ymwneud a\u0302 phorthladdoedd yn Teeside a Humberside. Yn dilyn seibiant i gwblhau MSc mewn Biogeocemeg Amgylcheddol ym Mhrifysgol Newcastle, dychwelodd Jonathan i Able UK i weithio ar yr Able Marine Energy Park, sef Prosiect Seilwaith o Arwyddoca\u0302d Cenedlaethol sy'n cynnwys porthladd newydd a ddyluniwyd i wasanaethu'r sector ynni morol gyda chyfleusterau gweithgynhyrchu, allforio a gwasanaethu \u2013 gweithiodd Jonathan ar y prosiect hwn nes iddo gael caniata\u0302d gan yr Ysgrifennydd Gwladol dros Drafnidiaeth."}, {"text_idx": "#000012", "text": "Ymunodd Jonathan a\u0302 Phorthladd Aberdaugleddau yn 2016 ac mae'r sefyllfa wedi'i alluogi i gymhwyso'i brofiad mewn materion amgylcheddol sy'n gysylltiedig a\u0302 phorthladdoedd yn fwy eang, ac ymgysylltu a\u0302 Llywodraeth Cymru fel cynrychiolydd dros sector ehangach porthladdoedd yng Nghymru. Mae'n hyrwyddwr brwdfrydig dros arferion amgylcheddol da mewn diwydiant ac mae'n defnyddio hyn i hyrwyddo agwedd gadarnhaol tuag at ro\u0302l reoleiddiol y cwmni."}, {"text_idx": "#000014", "text": "Developed by BeMoore Web Solutions Ltd."}]